รัฐบาลไทย-ข่าวทำเนียบรัฐบาล-“รมช.ประภัตร” กระตุ้นศูนย์ข้าวชุมชนเพิ่มศักยภาพการผลิตเมล็ดพันธุ์ดีมีคุณภาพ เป็นที่ต้องการของตลาดโลก
วันศุกร์ที่ 7 สิงหาคม 2563
“รมช.ประภัตร” กระตุ้นศูนย์ข้าวชุมชนเพิ่มศักยภาพการผลิตเมล็ดพันธุ์ดีมีคุณภาพ เป็นที่ต้องการของตลาดโลก
“รมช.ประภัตร” กระตุ้นศูนย์ข้าวชุมชนเพิ่มศักยภาพการผลิตเมล็ดพันธุ์ดีมีคุณภาพ เป็นที่ต้องการของตลาดโลก
นายประภัตร​โพธสุธน​รัฐมนตรีช่วยว่าการกระทรวงเกษตรและสหกรณ์​กล่าวในโอกาสเป็นประธาน​ในพิธีมอบรางวัล​เกษตรกร​และสถาบันเกษตรกรดีเด่น​ประจําปี​ 2563​พร้อมบรรยายพิเศษ​หัวข้อ​ "นโยบายการผลิตข้าวและการสร้างความเข้มแข็งให้แก่ศูนย์ข้าวชุมชนและองค์กรชาวนา"ในงานสัมนาเชื่อมโยงเครือข่ายศูนย์ข้าวชุมชนระดับประเทศและองค์กรชาวนา​ณ​โรงแรมทีเค​พาเลซ​แอนด์​คอนเวนชั่น​กรุงเทพมหานคร​ว่าเมล็ดพันธุ์ข้าวเป็นปัจจัยหนึ่งที่มีความสําคัญมากเพราะเมล็ดพันธุ์เปรียบเสมือนหัวใจของการเพาะปลูกถ้าได้เมล็ดพันธุ์ที่มีคุณภาพดี​จะยิ่งทําให้การเพาะปลูกได้ผลผลิตที่ดียิ่งขึ้น​ดังนั้นรัฐบาลจึงพยายามสร้างระบบการผลิตเมล็ดพันธุ์ข้าวให้มีความเข้มแข็งมั่นคงยิ่งขึ้นโดยศูนย์ข้าวชุมชน​จะถือเป็นอีกหนึ่งกําลังหลักที่จะทํางานร่วมกันกับทางกรมการข้าว​เพื่อดําเนินการผลิตเมล็ดพันธุ์คุณภาพดีและเพียงพอต่อความต้องการใช้ในแต่ละปีด้วย
“นายกรัฐมนตรีเป็นห่วงพี่น้องเกษตรกรชาวนาจึงได้กําชับให้กระทรวงเกษตรฯเร่งหาแนวทางในการผลิตเมล็ดพันธุ์ข้าวให้เพียงพอต่อความต้องการของชาวนารวมทั้งปรับปรุงเมล็ดพันธุ์เพื่อให้ได้เมล็ดพันธุ์ที่ดีเป็นที่ต้องการของตลาดโลกอย่างไรก็ตามศูนย์ข้าวชุมชนถือเป็นกลไกสําคัญในการขับเคลื่อนเนื่องจากกรมการข้าวมีกําลังในการผลิตเมล็ดพันธุ์เพียง85,000ตันต่อปีซึ่งไม่เพียงพอต่อความต้องการศูนย์ข้าวชุมชนจึงเป็นกลไกสําคัญที่จะนําเมล็ดพันธุ์ดีไปขยายต่อให้เพียงพอกับเกษตรกรนอกจากนี้ได้มอบนโยบายให้ข้าราชการและเจ้าหน้าที่ที่เกี่ยวข้องลงพื้นที่สํารวจแปลงข้าวของชาวนาว่าขาดตกบกพร่องสิ่งใดให้เข้าไปสนับสนุนเช่นบ่อน้ําหรือเครื่องจักรต่างๆเพราะสิ่งเหล่านี้เป็นปัจจัยสําคัญที่จะทําให้ชาวนาทํานาได้ผลซึ่งขณะนี้กรมการข้าวกมีการพัฒนาสายพันธุ์ข้าวหลากหลายเพื่อแข่งขันกับตลาดโลดโดยเฉพาะเวียดนามและอินเดียอีกด้วย”นายประภัตรกล่าว
นายประภัตรกล่าวต่อไปว่าความสําเร็จของศูนย์ข้าวชุมชน​คือ​ความสําเร็จของระบบการผลิตเมล็ดพันธุ์ข้าวของประเทศองค์กรต้องมีความเข้มแข็งรัฐบาลได้มีการสนับสนุนศูนย์ข้าวชุมชนอย่างเต็มรูปแบบทั้งด้านการสนับสนุนปัจจัยการผลิตที่สําคัญคือเมล็ดพันธุ์ข้าวคุณภาพดีจากกรมการข้าวศูนย์ละ3ตันระบบการควบคุมคุณภาพเมล็ดพันธุ์ข้าวของศูนย์ข้าวชุมชนรวมไปถึงการถ่ายทอดความรู้ด้านการผลิตเมล็ดพันธุ์ข้าวคุณภาพดีให้แก่สมาชิกที่เข้าร่วมโครงการและที่สําคัญคือเป็นปีแรกที่ได้งบประมาณในการจัดซื้อเครื่องอบลดความชื้นเมล็ดพันธุ์ข้าวจํานวน20ชุดและเครื่องคัดทําความสะอาดเมล็ดพันธุ์ข้าวจํานวน200ชุดให้แก่ศูนย์ข้าวชุมชนที่เข้าร่วมโครงการและคาดว่าจะได้รับการสนับสนุนให้แก่ศูนย์ข้าวชุมชนเพิ่มขึ้นในปีต่อไปซึ่งจะส่งผลให้พัฒนาศักยภาพการผลิต​เมล็ดพันธุ์ข้าวคุณภาพดีให้มีปริมาณเพิ่มขึ้นเพียงพอต่อความต้องการของชุมชนโดยมีเป้าหมายให้ศูนย์ข้าวชุมชนผลิตเมล็ดพันธุ์ข้าวได้ไม่น้อยกว่า100ตันต่อศูนย์
สําหรับรางวัล​เกษตรกร​และสถาบันเกษตรกรดีเด่น​ประจําปี​ 2563​มีจํานวน​ 4​ประเภท​โดยคณะกรรมการได้ทําการคัดเลือกเกษตรกร​และสถาบันเกษตรกรที่มีความโดดเด่น​ระดับประเทศ​ได้แก่​รางวัลเกษตรกรดีเด่น​สาขาอาชีพทํานา​ระดับประเทศ​นางรจนา​สีวันทา​จังหวัดสุรินทร์รางวัลผู้ผลิตเมล็ดพันธุ์ข้าวดีเด่น​ระดับประเทศ​กลุ่มผู้ผลิตเมล็ดพันธุ์ข้าวบ้านไร่สุขขุม​จังหวัดกําแพงเพชร​รางวัลศูนย์ส่งเสริมและผลิตเมล็ดพันธุ์ข้าวชุมชนดีเด่น​ประเภทข้าวหอมมะลิ​ระดับประเทศ​วิสาหกิจชุมชนศูนย์ข้าวชุมชนบ้านโนนกระสังจังหวัดนครราชสีมา​และรางวัลศูนย์ส่งเสริมและผลิตพันธุ์ข้าวชุมชนดีเด่น​ประเภทข้าวอื่นๆ​ระดับประเทศ​ศูนย์ข้าวชุมชนตําบลท่าเยี่ยม​จังหวัดนครราชสีมา